
Către
Biroul Permanent al Camerei Deputaților 


Vă înaintăm, alăturat, raportul comun asupra proiectului de Lege privind unele măsuri de trecere a frontierei de stat a României şi de facilitare a trecerii frontierei de către lucrătorii frontalieri, trimis Comisiei pentru muncă şi protecţie socială şi Comisiei pentru apărare, ordine publică şi siguranţă naţională în procedură obişnuită, cu adresa nr. PLx 480/2020 din 17 august 2020, pentru dezbatere şi examinare pe fond.


	PREŞEDINTE,
ADRIAN SOLOMON

	PREŞEDINTE,
ION MOCIOALCĂ

RAPORT  COMUN 
asupra proiectului de Lege privind unele măsuri de trecere a frontierei de stat a României şi de facilitare a trecerii frontierei de către lucrătorii frontalieri


În temeiul art.94 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru apărare, ordine publică şi siguranţă naţională, au fost sesizate, prin adresa nr. PLx 480/2020 din 17 august 2020, cu dezbaterea pe fond, în procedură obişnuită, a proiectului de Lege privind unele măsuri de trecere a frontierei de stat a României şi de facilitare a trecerii frontierei de către lucrătorii frontalieri.

Proiectul de lege are ca obiect de reglementare instituirea unor măsuri pentru facilitarea trecerii frontierei de către lucrătorii frontalieri, precum şi deschiderea unor puncte internaţionale de trecere a frontierei de stat a României în judeţele Arad, Bihor şi Satu Mare.
Proiectul de lege a fost adoptat de Senat în şedinţa din 27.07.2020.

La întocmirea prezentului raport comun, cele două Comisii au avut în vedere:
1. avizul negativ al Consiliului Legislativ (nr.664/09.07.2020)
1. avizul favorabil al Consiliului Economic şi Social (nr.5451/01.07.2020)
1. punctul de vedere exprimat de către reprezentanţii Ministerului Afacerilor Interne prezenţi la dezbateri.

În conformitate cu prevederile art.61 şi 63 din Regulamentul Camerei Deputaţilor, republicat, membrii celor două comisii sesizate în fond au examinat proiectul de lege în ședințe separate.
Membrii Comisiei pentru muncă şi protecţie socială au dezbătut proiectul de lege în şedinţa online din 25 august 2020 şi au hotărât, cu  majoritate de voturi (un vot împotrivă şi 2 abţineri), aprobarea proiectului de lege cu amendamente admise.  
La lucrările comisiei au participat toţi cei 24 de membri ai comisiei.
La dezbateri au participat, în conformitate cu prevederile art.55 şi 56 din Regulamentul Camerei Deputaţilor, republicat:
· dl Valentin Minoiu – director general, Ministerul Afacerilor Interne 
· dna Alina Croitoru – şef serviciu, Direcţia Generală de Paşapoarte din cadrul Ministerului Afacerilor Interne.

Membrii Comisiei pentru apărare, ordine publică şi siguranţă naţională au dezbătut proiectul de lege în şedinţa online din 2 septembrie  august 2020. La şedinţă, membrii Comisiei pentru apărare, ordine publică şi siguranţă naţională au fost prezenţi conform listei de prezență.
În urma dezbaterilor, cu unanimitate  de voturi, membrii comisiei au hotărât, adoptarea proiectului de lege, cu amendamente admise.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat cu modificările şi completările ulterioare.

În urma dezbaterilor, membrii celor două Comisii au hotărât, cu majoritate de voturi, să propună plenului Camerei Deputaţilor  adoptarea proiectului de Lege cu amendamentele admise redate în anexa care face parte integrantă din prezentul raport comun.



	PREŞEDINTE,
Adrian Solomon
	PREŞEDINTE,
Ion Mocioalcă




	
SECRETAR,
Violeta Răduţ
	
SECRETAR,
Dumitru Lupescu

ANEXA

AMENDAMENTE ADMISE

În urma dezbaterilor, Comisiile propun adoptarea proiectului de lege cu următoarele amendamente:


	Nr. crt.
	Text
adoptat de Senat
	Text propus de Comisii
(autor amendament)
	Motivare

	1. 
	
Titlul legii

Lege
privind unele măsuri de trecere a frontierei de stat a României şi de facilitare a trecerii frontierei de către lucrătorii frontalieri

	
Nemodificat 
	

	2. 
	
Capitolul I
Măsuri privind facilitarea trecerii frontierei de către lucrătorii frontalieri

	
Se elimină.

Autori: membrii comisiilor
	
Gruparea pe capitole a dispoziţiilor actului normativ este specifică codurilor şi legilor de mare întindere, motiv pentru care nu este necesară structurarea textului în capitole, având în vedere întinderea sa redusă.
Corelare cu observaţiile din avizul Consiliului Legislativ.





	3. 
	
Art.1. - (1) Prin lucrător frontalier se înţelege persoana care îndeplineşte cumulativ următoarele condiţii:
a) lucrează pe teritoriul altui stat decât cel de rezidenţă;
b) revine periodic, zilnic sau cel puţin săptămânal, în statul de rezidenţă.

(2) Structurile serviciilor publice comunitare de paşapoarte, judeţene sau al municipiului Bucureşti, eliberează, la cerere, legitimaţia de lucrător frontalier, denumită în continuare legitimaţie.

(3)	La cerere se anexează dovada contractului de muncă valabil încheiat.

(4)	Pot solicita eliberarea legitimaţiei şi membrii familiei lucrătorului frontalier, respectiv persoanele care locuiesc împreună cu acesta.

(5)	Valabilitatea legitimaţiei lucrătorului frontalier şi/sau a membrilor familiei acestuia este egală cu cea a contractului de muncă, dar nu mai mult de cinci ani.
	
Nemodificat 
	

	4. 
	
Art.2. - (1) În punctele de trecere rutiere unde infrastructura o permite, Ministerul Afacerilor Interne deschide benzi speciale de trecere dedicate lucrătorilor frontalieri şi membrilor familiei acestuia care posedă legitimaţia prevăzută la art. 1.


(2) În termen de 30 de zile de la data intrării în vigoare a prezentei legi, ministrul afacerilor interne prezintă Guvernului un calendar şi un memorandum cuprinzând măsurile de implementare a prezentei legi.
(3) În termen de 90 de zile de la intrarea în vigoare a prezentei legi, Guvernul adoptă, prin hotărâre, la propunerea Ministerului Afacerilor Interne, normele de aplicare a prezentei legi.

	
Art.2. - În punctele de trecere rutiere unde infrastructura o permite, Ministerul Afacerilor Interne deschide benzi speciale de trecere dedicate lucrătorilor frontalieri şi membrilor familiei acestuia care posedă legitimaţia prevăzută la art.1 alin.(2).

Alin.(2) şi (3) se elimină.

Autori: membrii comisiilor
	





Trimitere corectă.

Pentru un spor de claritate în reglementare, precum şi pentru a asigura legătura tematică a normelor din cuprinsul articolelor.
Sunt preluate în reformularea art.4

	5. 
	
Capitolul II
Măsuri de trecere a frontierei de stat a României

	
Se elimină.

Autori: membrii comisiilor
	
Gruparea pe capitole a dispoziţiilor actului normativ este specifică codurilor şi legilor de mare întindere, motiv pentru care nu este necesară structurarea textului prezentului proiect în capitole, având în vedere întinderea sa redusă.

	6. 
	
Art.3.- Ministerul Afacerilor Interne va realiza infrastructura necesară şi va asigura personalul de specialitate pentru deschiderea punctelor internaţionale de trecere a frontierei prevăzute în anexa care face parte integrantă din prezenta lege.

	
Art.3. - Ministerul Afacerilor Interne va realiza infrastructura necesară şi va asigura personalul de specialitate pentru deschiderea unor noi puncte internaţionale de trecere a frontierei.

Autori: membrii comisiilor
	
Potrivit dispoziţiilor art.9 alin.(1) din Ordonanţa de urgenţă a Guvernului nr.105/2001 privind frontiera de stat a României, aprobată cu modificări prin Legea nr.243/2002, cu modificările şi completările ulterioare, deschiderea de noi puncte de trecere sau închiderea temporară ori definitivă a celor existente se face prin hotărâre a Guvernului.


	7. 
	
Art.4. - Prevederile art.3 intră în vigoare la data de 1 ianuarie 2021.


	
Art.4. – (1) În termen de 30 de zile de la data intrării în vigoare a prezentei legi, ministrul afacerilor interne prezintă Guvernului un calendar şi un memorandum cuprinzând măsurile de implementare a acesteia.
(2) În termen de 90 de zile de la data intrării în vigoare a prezentei legi, Guvernul, la propunerea Ministerului Afacerilor Interne, adoptă, prin hotărâre, normele metodologice de aplicare a prezentei legi.
(3) Prevederile art.3 intră în vigoare la data de 1 ianuarie 2021.

Autori: membrii comisiilor
	
Pentru un spor de claritate în reglementare, precum şi pentru a asigura legătura tematică a normelor din cuprinsul articolelor.

Alin.(1) şi (2) sunt preluate din art.2.

Corelare cu observaţiile cuprinse în avizul Consiliului Legislativ.

	8. 
	
Anexa

Lista punctelor de trecere a frontierei în regim de trafic internaţional

Judeţul Arad
1. Grăniceri - Elek (Békés)
2. Variaşu Mic - Dombegyház (Békés)
3. IermataNeagră - Dénesmajor (Békés)
4. Nădlac - Csanádpalota (Csongrád)


Judeţul Bihor
1. Voievozi - Bagamér (Hajdú-Bihar)
2. Roşiori - Pocsaj - (Hajdú-Bihar)
3. Cheresig - Körösnagyharsány - (Békés)

Judeţul Satu Mare
1. Bercu - Garbolc (Szabolcs-Szatmár-Bereg)
2. Horea - Ömböly (Szabolcs-Szatmár-Bereg)
3. Peleş - Zajta - (Szabolcs-Szatmár-Bereg)

	
Anexa se elimină.

Autori: membrii comisiilor
	
Corelare cu modificările aduse art.3. 

